Diari Oficial de la Generalitat Valenciana


Sumari del DOGV 3550, del 30-07-1999 (1999/6902)

RESOLUCIÓ de 13 de juliol de 1999, de la Direcció General de Regadius i Estructures Agràries, per la qual es desenvolupa el que es disposa en l'Ordre de 21 de maig de 1999, de la Conselleria d'Agricultura, Pesca i Alimentació (DOGV del 16.06.99), i es convoca els titulars d'explotacions agràries perquè puguen sol·licitar la inclusió de superfícies d'aquesta naturalesa en l'inventari de superfícies que integraran el Banc de Terres de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3550

Data del DOGV
:   30-07-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/6902


Data del document
:   13-07-1999

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Correcció d'errades

Anàlisi jurídica

 Descriptors 

:   * regió rural
    * agricultor
    * banc
    * jubilació anticipada
    * explotació agrària

RESOLUCIÓ de 13 de juliol de 1999, de la Direcció General de Regadius i Estructures Agràries, per la qual es desenvolupa el que es disposa en l'Ordre de 21 de maig de 1999, de la Conselleria d'Agricultura, Pesca i Alimentació (DOGV del 16.06.99), i es convoca els titulars d'explotacions agràries perquè puguen sol·licitar la inclusió de superfícies d'aquesta naturalesa en l'inventari de superfícies que integraran el Banc de Terres de la Comunitat Valenciana. [1999/6902]
  
En ús de les facultats establides en l'Ordre de 21 de maig de 1999 en favor d'aquesta direcció general, he resolt:
  
1. Convocar els titulars d'explotacions agràries situades a la Comunitat Valenciana perquè, si així ho decideixen, puguen sol·licitar la inclusió de la totalitat o de part de les finques rústiques integrades en les seues explotacions respectives en l'inventari de superfícies agràries que constituiran el Banc de Terres de la Comunitat Valenciana.
  
2. Els titulars de les explotacions que decidisquen aquesta vinculació al Banc de Terres faran constar, en un escrit dirigit a la Direcció General de Regadius i Estructures Agràries, Banc de Terres, carrer d'Amadeu de Savoia, 2, 46650 de València, la voluntat d'oferta de les terres de què es tracte.
  
A aquest efecte caldrà especificar, a més a més, les dades referents a la situació de la superfície, les dades cadastrals i, si escau, de registre, la naturalesa del cultiu, les instal·lacions i accessoris amb què compta la parcel·la i el règim a què s'hauran de sotmetre.
  
Per facilitar el compliment del que s'exigeix, els interessats podran fer ús del model annex a aquesta resolució.
  
3. El termini d'aquesta convocatòria quedarà obert l'endemà de la publicació en el Diari Oficial de la Generalitat Valenciana.
  
4. En compliment del que es preveu en l'article 4 de l'Ordre de 21 de maig de 1999, de la Conselleria d'Agricultura, Pesca i Alimentació, l'inventari de superfícies elaborat serà objecte de publicació en el Diari Oficial de la Generalitat Valenciana com a mínim una vegada a l'any, perquè les persones físiques i jurídiques, en les condicions que s'estableix en l'ordre esmentada, puguen sol·licitar la transmissió de finques i superfícies.